**РЕПУБЛИКА СРБИЈА**

 **АП ВОЈВОДИНА**

**ГРАД СРЕМСКА МИТРОВИЦА**

**ГРАДСКА УПРАВА ЗА ИНФРАСТРУКТУРУ**

 **И ИМОВИНУ**

 **Број**: 404-538/2017-ХIII

 **Дана**: 04.01.2018. године

 **СРЕМСКА МИТРОВИЦА**

**3. ПИТАЊА И ОДГОВОРИ –ПОЈАШЊЕЊА КОНКУРСНЕ ДОКУМЕНТАЦИЈЕ: ЈАВНА НАБАВКА-РЕКОНСТРУКЦИЈА УЛИЦЕ ВУКА КАРАЏИЋА, БР.404-538/2017-ХIII**

I. У додатним условима „финансијски капацитет“ наручилац захтева од понуђач доказе да је претходне три обрачунске године остварио минимални пословни приход од 42 милиона динара. Наша питања гласе:

**Питања I:** а)Колики је износ процењене вредности јавне набавке?

б) На који начин је наручилац дошао до износа висине 42 милиона динара. Зашто није прихватљив износ од 40 милиона или 35 милиона или 20 милиона? Која је суштинска разлика између понуђача који је у периоду од претходне три године извршио радове у вредности од 40 милиона и понуђач који је у истом периоду извршио радове у вредности од 42 милиона? Зашто је понуђач са незнатно мањим износом вредности уговора у наведеном периоду третиран другачије од понуђач који има 42 милиона у том периоду? Да ли се ово крши са начелом обезбеђивања конкуренције?

в) Зашто наручилац одређује услове који јасно пркосе одлукама Републичке комисије за заштиту права у поступцима јавних набавки? Подсећамо Вас да је Републичка комисија (4-00-1081/2017) јасно дала до знања да овакви услови финансијског капацитет нису логичко везани са предметом јавне набавке.

**Одговор I: а) Процењена вредност предметне набавке износи 21.291.061,00 динар без ПДВ. Овај податак је јавно доступан на Порталу ЈН, План јавних набавки Градске управе за инфраструктуру и имовину Града Сремска Митровица, (Измена 8 плана).**

**б) У складу са чланом 76. Закона о јавним набавкама, став 2, Наручилац je одредио додатне услове за учешће, везане за финансијски капацитет, које је понуђач мора да испуни, а који су у вези са предметом јавне набавке, који доказује у складу са чланом 77. став 2, тачка 1, где стоји „Минимални годишњи приход који се тражи од понуђача, не сме бити већи од двоструке процењене вредности јавне набавке...“. Постављени услов финансијског капацитета ни на који начин не ограничава конкуренцију у смислу начела обезбеђивања кункуренције и одредби Закона о јавним набавкама.**

**в) Наручилац се приликом састављања конкурсне документације придржавао одредби Закона о јавним набавкама и подзаконских аката.**

II. У додатним условима „пословни капацитет“ наручилац захтева да је понуђач имао закључен најмање један уговор минималне вредности 21 милион динара без пдв-а. Наше питање гласи:

**Питања II:** a) Зашто баш вредност уговора од 21 милион динара? Којом методом је наручилац дошао до тог износа?

б) Зашто и по ком основу наручилац дискриминише понуђача који су извршили више уговора мање вредности у корист понуђач са мање уговора веће вредности. Да ли је ово свесно кршење начела једнакости понуђача?

в) Да ли ће наручилац прихватити понуду понуђача уколико уз понуду не достави копије уговора о извођењу радова позивајући се на тајност пословања две фирме? Подсећамо вас на одлуку Републичке комисије 4-00-2265/2014 где је јасно наведено да понуђач није у обавези (без обзира на захтеве наручилаца) да откривају податке о пословној сарадњи са другим лицима.

**Одговор II: а) Наручилац сматра да је предметна набавка од изузетног значаја и важности и да је неопходно да обезбеди поузданог будућег партнера, који ће радове извести на начин који је предвиђен конкурсном документацијом. Тражени износ је у складу са процењеном вредности јавне набавке и ни на који начин не угрожава начела јавних набавки, напомињемо да понуђач додатне услове може да испуни и у заједничкој понуди.**

**б) Наручилац вредност пословног капацитета није одредио на начин да дискриминише понуђаче“ или да крши начело једнакости понуђача, већ је овај додатни услов дефинисао у складу са предметом јавне набавке, а понуђачи имају могућност да додатне услове испуне и у заједничкој понуди.**

**в) Наручилац ће прихватити понуду од понуђача уколико уз понуду не достави копије уговора о извођењу радова позивајући се на тајност пословања две фирме, али је понуђач у обавези да достави потврде наручилаца и окончане ситуације, како је наведено у конкурсној документацији.**

**Питања III:** Да ли је обилазак локације обавезан услов? Конкурсна документација је у овом делу недовољно детаљна. Подсећамо вас на одлуку Републичке комисије број 4-00-85/2016 где је јасно речено да наручилац не сме одбити понуду која не садржи потврду о обиласку локације обзиром да се не ради о услов који утиче на начин израде понуде и њену прихватљивост.

**Одговор VI: Обилазак локације није обавезан услов, смисао обиласка је да понуђач оствари непосредан увид на локацији на којој ће се изводити радови и на тај начин понуђачу олакша да припреми понуду, стекавши целокупан увид у радове увидом у пројектну документацију и локацију, како касније не би дошло до непредвиђених и накнадних радова.**

КОМИСИЈА ЗА ЈАВНЕ НАБАВКЕ